Acatistul Sfintei Teodora de la Sihla 
(7 august) 


Materiale despre Sfânta Teodora de la Sihla: 

Sfânta Teodora de la Sihla este una din cele mai cunoscute şi iubite sfinte pe 
care neamul nostru românesc le-a odrăslit. Părintele Ioanichie Bălan o numește 
„o smerită făclie aprinsă în Carpaţi”. Ea a purtat în inima ei cele mai alese virtuţi 
ale poporului nostru credincios: credința, smerenia şi ascultarea”. Nu multe 
femei au avut tăria de a lua asupra lor jugul cel greu al prea asprei pustnicii, 
ducând o viaţă de mare asceză şi nevoinţe duhovniceşti, neţinând seama de firea 
femeiască plină de slăbiciuni şi neputinţe. Căci unde Dumnezeu voiește, se 
biruieşte rânduiala firii. Mulţi credincioşi, ajungând la locurile unde ea a s-a 
ostenit în singurătate, în post şi rugăciune de foc, închinându-se la peștera ei şi 
mergând pe urmele ei, pot simţi încărcătura spirituală a acestor meleaguri, şi se 
pot bucura sufleteşte de frumuseţea sălbatică a munţilor Neamţului. Peştera 
Sfintei Teodora se află în pădurea răcoroasă din preajma Schitului Sihla. Mulţi 


alți pustnici, neştiuţi încă de nimeni, au viețuit, şi poate chiar viețuiesc şi astăzi 
în crăpăturile stâncilor din această pădure, sfințind pământul cu nevoin-ţele lor. 
Părintele Ioanichie Bălan, care a întocmit biografia Sfintei Teodora şi a alcătuit 
acatistul ei, spune că prima ei chilie a fost lângă bisericuţa din lemn. Aici a 
petrecut mulţi ani în priveghere şi rugăciune neîncetată. 


Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 


Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, Care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început, se zic: 


Condacul 1 


sp 


Veniţi toți cei iubitori de Hristos cu credinţă şi cu evlavie la pomenirea cuvioa- 
sei maicii noastre Teodora, care în pustia Sihlei în mari nevoinţe a petrecut şi 
lumină sihaştrilor s-a făcut. Cu laude să slăvim pe Dumnezeu şi să cinstim pe 
cuvioşii Lui, zicând: Bucură-te, cuvioasă Teodora, a Moldovei duhovnicească 
floare! 


Icosul 1 

Îngerească râvnă din tinereţe având, Teodora, părinţii şi familia părăsind, de- 
parte de lume ai fugit şi lui Hristos Dumnezeu cu mare evlavie ai slujit. Pentru 
care noi, smeriţii, cu laude te cinstim: 

Bucură-te, mlădiţă sfântă care prin Sfântul Botez în Hristos te-ai altoit,; 
Bucură-te, cuvioasă Teodora, care din copilărie lui Hristos Dumnezeu ai slujit; 
Bucură-te, căci glasul Evangheliei Lui ai ascultat; 

Bucură-te, că pentru dragostea Lui de lume te-ai depărtat; 

Bucură-te, că slava veacului de acum o ai trecut cu vederea; 

Bucură-te, că spre slava lui Hristos ai alergat cu toată puterea; 

Bucură-te, că necazurile veacului de acum pe tine nu te-au împiedicat; 
Bucură-te, slugă credincioasă a marelui Împărat; 

Bucură-te, mlădiţă tânără cu rod prea frumos; 

Bucură-te, mieluşea blândă a lui Hristos; 

Bucură-te, că poruncilor Evanghelhei lui Hristos ai fost ascultătoare; 

Bucură-te, a Sfinților pustnici vrednică următoare; 

Bucură-te, cuvioasă Teodora, a Moldovei duhovnicească floare! 


Condacul al 2-lea 

La marea stăruinţă a părinților tăi te-ai căsătorit; dar prea scurtă vreme în căsă- 
torie ai vieţuit. Pe soţul tău la un gând cu tine l-ai adus, căci părăsind lumea, 
amândoi la viaţa monahicească v-aţi dus şi lui Dumnezeu aţi cântat: Aliluia! 


Icosul al 2-lea 

La Mănăstirea Vărzăreşti cu bătrâna stareță Paisia ai vieţuit şi pildă de ascultare 
tuturor călugăriţelor ai fost, pentru care cu laude te cinstim: 

Bucură-te, Teodora, că prin ascultare şi smerenie lui Hristos ai urmat; 
Bucură-te, că şi Mântuitorul nostru prin ascultare pe noi ne-a răscumpărat; 
Bucură-te, că prin ascultare şi tăierea voii, muceniţă te-ai arătat; 
Bucură-te, că prin ascultare, smerenie ai câştigat; 

Bucură-te, că prin rugăciune şi tăierea voii tale, partea Mariei ai ales; 
Bucură-te, că prin smerenie şi ascultare roadele mântuirii ai cules; 
Bucură-te, că ascultarea şi rugăciunea ţi-au fost bogăţie; 

Bucură-te, că aceasta înţelegând-o cunună sfântă ţi-ai ales ţie; 

Bucură-te, că prin ascultare şi rugăciune mintea ţi-ai luminat; 

Bucură-te, că venind prigoana turcilor la pustie cu starea ta ai plecat; 
Bucură-te, că pustia şi liniştea v-au fost folositoare; 


Bucură-te, căci acum pustnicilor eşti ocrotitoare; 
Bucură-te, cuvioasă Teodora, a Moldovei duhovnicească floare! 


Condacul al 3-lea 

Ajungând în pustie cu stareța Paisia, aceasta întru Domnul a adormit, iar tu sin- 
gură rămânând, fără de nici o mângâiere, cu rugăciunea te întăreai şi din inimă 
cântai lui Dumnezeu: Aliluia? 


Icosul al 3-lea 

După adormirea fericitei tale stareţe, Paisia, către locaşurile părinteşti ai socotit 
să vii şi un loc de linişte în Munţii Neamţului ţi-ai ales. Pentru care noi, ne- 
vrednicii, cinstind a ta dorinţă, cu evlavie te lăudăm: 

Bucură-te, că loc de linişte şi de pustnicie ai căutat; 

Bucură-te, că pentru aceasta starețului Varsanufie al Sihăstriei ai cerut sfat; 
Bucură-te, că după sfătuirea lui în pustia Sihlei ai plecat; 

Bucură-te, că acolo ajungând, din inimă lui Dumnezeu ai mulţumit; 

Bucură-te, că foarte te-ai bucurat de acel loc liniştit; 

Bucură-te, că în peştera cea de sub stâncă ai locuit; 

Bucură-te, că acolo cu măcriş şi verdeţurile pustiei te-ai hrănit; 

Bucură-te, că duhovnicul tău, ieroschimonahul Pavel, aici te-a găsit; 

Bucură-te, că prin duhovniceşti sfaturi te-a sfătuit; 

Bucură-te, că de Preacuratele Taine te-ai învrednicit; 

Bucură-te, că nevoinţa pustniciei cu mare dragoste o ai primit; 

Bucură-te, că iubitorilor de linişte ai fost vrednică următoare; 

Bucură-te, cuvioasă Teodora, a Moldovei duhovnicească floare! 


Condacul al 4-lea 
Ziua şi noaptea petrecând în rugăciunea cea cu lacrimi şi în cugetările cele du- 
hovniceşti, din inimă suspinând lăudai pe Dumnezeu, cântând: Aliluia! 


Icosul al 4-lea 

Petrecând vreme îndelungată în pustia Sihlei, cu lacrimi duhovniceşti mai mult 
decât cu hrana trupului te întăreai şi cu nădejdea veşnicelor bucurii te mângâiai. 
Pentru care şi noi, nevrednicii, te lăudăm: 

Bucură-te, că prin rugăciunea neîncetată dragostea lui Dumnezeu ai câştigat; 
Bucură-te, că pe treptele urcuşului duhovnicesc te-ai ridicat; 

Bucură-te, că pe treapta făptuirii morale repede ai ajuns; 

Bucură-te, căci tainele rugăciunii ai pătruns; 

Bucură-te, că pe treapta vederii sfinte te-ai suit; 

Bucură-te, că pe treptele îndumnezeirii prin har ai urcat; 

Bucură-te, că şi din îndumnezeirea cea după har ai gustat; 

Bucură-te, că inima ta cu lacrimile dragostei de Dumnezeu o adăpai; 

Bucură-te, că sufletul tău cu nădejdea veşnicelor bunătăţi îl mângâiai; 


Bucură-te, că trupul tău cu puţină hrană îl hrăneai; 

Bucură-te, că din verdeţurile pustiei şi din apă puţin gustai; 
Bucură-te, că ochii minţii pururea priveau bunătăţile viitoare; 
Bucură-te, cuvioasă Teodora, a Moldovei duhovnicească floare! 


Condacul al 5-lea 

Multe ispite şi năluciri de la draci ai întâmpinat, fericită Teodora, dar având în 
sufletul tău dragostea lui Hristos, pe toate le-ai biruit şi pentru toate ai cântat lui 
Dumnezeu laudă de mulţumire: Aliluia! 


Icosul al 5-lea 

Având mintea luminată de Preasfântul Duh, ai trecut cu vederea ispitele cele de- 
a stânga şi cele de-a dreapta, care de multe ori năvăleau asupra ta. Căci, prin 
darul lui Dumnezeu, cunoscând vicleniile duhurilor celor rele, pururea la 
rugăciune cu lacrimi către Dumnezeu ai alergat. Pentru care şi noi cu evlavie te 
lăudăm: 

Bucură-te, stâncă duhovnicească, care de vânturile viclenilor draci nu te-ai clin- 
tit; 

Bucură-te, că având darul lui Dumnezeu pe toate le-ai biruit, 

Bucură-te, căci cu multă smerenie lui Dumnezeu te rugai; 

Bucură-te, căci din adâncul inimii tale către EI strigai; 

Bucură-te, că frigul, foamea şi singurătatea pentru Hristos ai răbdat,; 

Bucură-te, că liniştea şi rugăciunea pe tine te-au ajutat; 

Bucură-te, că postirea şi înfrânarea nu le-ai împuţinat; 

Bucură-te, că neîncetata rugăciune cu umilinţă tărie ţi-a dat; 

Bucură-te, că prin rugăciune fierbinte ai biruit; 

Bucură-te, că prin nevoinţe duhovniceşti ai sporit; 

Bucură-te, că prin trezvia minţi pururea ai fost rugătoare; 

Bucură-te, că prin post şi rugăciune Sfinților sihaştri ai fost următoare; 
Bucură-te, cuvioasă Teodora, a Moldovei duhovnicească floare! 


Condacul al 6-lea 
Şaizeci de ani ai petrecut în pustia Sihlei în post şi rugăciune, răbdând cu băr- 
băţie nevoinţele pustniciei şi din inimă lui Dumnezeu cântai: Aliluia! 


Icosul al 6-lea 

Duhovnicul tău, părintele Pavel, venea din când în când la tine, aducându-ţi pes- 
meţi şi altă hrană pustnicească. lar tu, cu mare smerenie a inimii la el te spo- 
vedeai şi sfaturi duhovniceşti îi cereai, pe care în inimă le scriai. Pentru care şi 
noi, văzând a ta iscusinţă, te lăudăm: 

Bucură-te, că din copilărie Sfintele Scripturi le-ai citit; 

Bucură-te, căci cu învăţăturile Sfinților părinţi pe tine te-ai întărit; 

Bucură-te, că învăţăturile Sfinților părinți în viaţă te-au călăuzit; 


Bucură-te, că viaţa pustnicilor ai căutat; 

Bucură-te, că învăţăturile lor pe tine te-au luminat; 

Bucură-te, că prin rugăciune şi prin citire trezvia minţii ai câştigat; 
Bucură-te, că Mântuitorului pururea te-ai rugat; 

Bucură-te, că pe Maica Domnului pururea o ai lăudat; 

Bucură-te, că pe ea pururea mijlocitoare către Mântuitorul o aveai; 
Bucură-te, că în desăvârşire prin rugăciunile ei sporeai; 

Bucură-te, că şi rugăciunile Sfinţilor pururea ai cerut; 

Bucură-te, sfântă, către Sfânta Treime pururea rugătoare; 
Bucură-te, cuvioasă Teodora, a Moldovei duhovnicească floare! 


Condacul al 7-lea 

Mângâiatu-te-ai cu nădejdea veşnicelor bucurii şi toate luptele şi ispitele vea- 
cului de acum cu bărbăție de suflet le-ai primit, căci muntele s-a deschis prin ru- 
găciunea ta, iar tu cu mulţumire cântai lui Dumnezeu: Aliluia! 


Icosul al 7-lea 

Toate ispitele şi luptele care de la lume, de la trup şi de la diavol asupra ta au 
venit, cu darul şi cu ajutorul lui Dumnezeu le-ai biruit. Cu lacrimi şi suspin din 
adâncul inimii rugându-te, ai luat de la EI îndurare; de aceea şi noi cu smerenie 
te lăudăm: 

Bucură-te, cuvioasă Teodora, sluga lui Hristos cea prea înţeleaptă; 

Bucură-te, că având milă de la EI ai mers pe calea cea dreaptă; 

Bucură-te, că de la EI pururea ajutor ai luat; 

Bucură-te, slugă înţeleaptă care pururea Lui ai urmat; 

Bucură-te, că toate cele ale veacului de acum le-ai trecut cu vederea; 

Bucură-te, că Hristos lisus ţi-a fost ţie mângâierea; 

Bucură-te, că numele lui Hristos era pentru tine mai dulce ca mierea; 

Bucură-te, duhovnicească albină, care mierea Duhului Sfânt ai adunat; 
Bucură-te, că în cugetarea cuvintelor Domnului mare dulceaţă ai aflat; 
Bucură-te, duhovnicească privighetoare, care pururea lui Hristos ai cântat; 
Bucură-te, porumbiţă cuvântătoare, care neîncetat pe Hristos ai lăudat; 
Bucură-te, că pentru EI de tine te-ai lepădat; 

Bucură-te, cuvioasă Teodora, a Moldovei duhovnicească floare! 


Condacul al 8-lea 

Avut-ai pururea în minte Patericul şi învăţăturile celor ce în pustie au locuit şi cu 
desăvârşirea s-au împodobit. De aceea şi tu cu mare dragoste în urma lor ai aler- 
gat şi lui Dumnezeu din toată inima ai cântat: Aliluia! 


Icosul al 8-lea 


Ajuns-ai la adânci bătrâneţi, locuind în pustia Sihlei şi postind patruzeci de zile, 
te-ai pregătit pentru viaţa viitoare. De aceea şi noi, înțelegând minunata ta ne- 
voinţă, te lăudăm: 

Bucură-te, că având candela rugăciunii aprinsă în inimă aşteptai pământescul 
sfârşit; 

Bucură-te, că în credinţă roditoare Domnul te chema la Sine; 

Bucură-te, că din inimă doreai să sfârşeşti cu bine; 

Bucură-te, că împărtăşirea cu Preacuratele Taine foarte o doreai; 

Bucură-te, că pentru aceasta lui Dumnezeu mult te rugai; 

Bucură-te, că Bunul Dumnezeu rugăciunea ta a auzit; 

Bucură-te, că de sufletul tău EI s-a îngrijit; 

Bucură-te, că prin nişte păsări pe tine te-a descoperit; 

Bucură-te, că acele păsări în trapeza Sihăstriei pe geamul deschis intrau; 
Bucură-te, că pentru tine pâine de pe masă luau; 

Bucură-te, căci cu pâinea în cioc spre Sihla zburau; 

Bucură-te, că Dumnezeu a vrut să te descopere prin aceste zburătoare; 
Bucură-te, cuvioasă Teodora, a Moldovei duhovnicească floare! 


Condacul al 9-lea 

Văzând călugării din Sihăstria că păsările luau pâine de pe masă şi zburau cu ea 
numai spre Sihla, s-au luat după ele, iar păsările se opreau, ca şi cum i-ar fi 
aşteptat. Şi aşa, prin aceste păsări, te-au găsit pe tine, pentru care laudă au dat lui 
Dumnezeu, cântând: Aliluia! 


Icosul al 9-lea 

Ajuns-au fraţii care urmăreau păsările, odată cu noaptea, în pustia Sihlei, unde 
deodată au văzut între stânci o lumină mare şi venind mai aproape, lumina a 
dispărut şi le-ai spus: „Părinților, aruncaţi-mi o haină” şi unul dintre fraţi ţi-a 
aruncat rasa ca să te îmbraci; iar noi, mirându-ne de această descoperire a ta, 
glăsuim: 

Bucură-te, cuvioasă Teodora care în pustie ai îmbătrânit; 

Bucură-te, că în mare sărăcie ai vieţuit; 

Bucură-te, că şi hainele de pe tine toate au putrezit,; 

Bucură-te, că Bunul Dumnezeu pe tine te-a descoperit; 

Bucură-te, că pe fraţii care la tine au venit i-ai rugat; 

Bucură-te, că le-ai zis: „Să vină duhovnicul Antonie neîntârziat”; 

Bucură-te, că fraţii aceia cu bucurie la Sihăstria au alergat; 

Bucură-te, că pe duhovnicul Antonie despre tine l-au înştiinţat,; 

Bucură-te, că el auzind foarte s-a bucurat; 

Bucură-te, că luând la sine Preacuratele Taine, spre Sihla a plecat; 

Bucură-te, că ajungând duhovnicul Antonie, pe tine te-a spovedit şi cuminecat; 
Bucură-te, maică smerită, a pustiei luminătoare; 

Bucură-te, cuvioasă Teodora, a Moldovei duhovnicească floare! 


Condacul al 10-lea 
Arătatu-te-a Dumnezeu pe tine, cuvioasă Teodora, ca pe o luminătoare a pustiei 


Sihlei; pentru care monahii şi frații Sihăstriei au dat slavă lui Dumnezeu, cân- 
tând: Aliluia! 


Icosul al 10-lea 

Îngropat-au cu mare evlavie părinţii şi fraţii Sihăstriei sfântul tău trup în peştera 
unde te-ai nevoit. Auzind binecredincioşii creştini, la sfintele tale moaşte aler- 
gau, cu credinţă şi evlavie închinându-se şi te lăudau, zicând aşa: 

Bucură-te, cuvioasă Teodora, care cu vieţuirea ta pustia Sihlei o ai sfințit; 
Bucură-te, căci cu sfintele tale moaşte pustia Sihlei o ai împodobit; 

Bucură-te, că sfintele tale moaşte multă vreme în pustia aceasta au luminat; 
Bucură-te, căci prin pronia lui Dumnezeu în altă parte s-au mutat; 

Bucură-te, că în amintirea ta o bisericuţă de lemn s-a zidit; 

Bucură-te, că această bisericuţă cu hramul „Schimbării la faţă” s-a sfinţit; 
Bucură-te, că de sute de ani creştinii spre peştera ta călătoresc; 

Bucură-te, că pentru evlavia ta pururea se ostenesc; 

Bucură-te, că şi biserica Sfântului loan Botezătorul aproape de peştera ta s-a 
zidit; 

Bucură-te, că în Schitul Sihla mulţi călugări s-au nevoit; 

Bucură-te, maică, a poruncilor Evangheliei păzitoare; 

Bucură-te, Sfântă, a nevoinţelor pustniceşti următoare; 

Bucură-te, cuvioasă Teodora, a Moldovei duhovnicească floare! 


Condacul al 11-lea 

Toate cetele de monahi şi monahii cinstesc cu evlavie pomenirea ta, cuvioasă 
Teodora şi aducându-și aminte de nevoinţele tale, cu credinţă laudă pe Dumne- 
zeu, care pe tine te-a întărit a urma cuvioşilor părinţi şi a cânta Lui: Aliluia! 


Icosul al 11-lea 

Auzit-a vestea sfinţeniei tale ieromonahul Elefterie, cel care în lume ţi-a fost soţ 
şi venind la Sihla şi aflând peştera ta, cu multe lacrimi şi suspine a început a zice 
către tine aşa: 

Bucură-te, cuvioasă Teodora, care din tinereţe pe Hristos ai iubit; 

Bucură-te, că părăsind lumea în această peşteră ai venit; 

Bucură-te, că şi pe mine la viaţa călugărească m-ai îndemnat; 

Bucură-te, că sfatul şi îndemnul tău am urmat; 

Bucură-te, că pentru aceasta duhovniceşte m-am bucurat; 

Bucură-te, că după plecarea din lume, înapoi nu te-ai mai uitat; 

Bucură-te, că lui Hristos cu mare nevoinţă ai urmat; 

Bucură-te, că în pace şi sfinţenie călătoria ai săvârşit; 

Bucură-te, că pe Hristos din toată inima L-ai iubit; 

Bucură-te, că pentru dragostea Lui în toată vremea te-ai nevoit; 


Bucură-te, maică a vieţii pustniceşti râvnitoare; 
Bucură-te, a pustie: sfântă locuitoare; 
Bucură-te, cuvioasă Teodora, a Moldovei duhovnicească floare! 


Condacul al 12-lea 

Darul lui Dumnezeu te-a umbrit pe tine, cuvioasă Teodora şi ţi-a ajutat până la 
sfârşit a sluji Lui în pustnicească nevoinţă. Pentru care, în toată viaţa ta, din 
inimă l-ai cântat: Aliluia! 


Icosul al 12-lea 

Trecut-au sute de ani şi numai stâncile de la Sihla cu peştera ta mărturisesc 
vieţuirea cea pustnicească în care atâţia ani ai vieţuit. Şi astăzi, mulțime de mo- 
nahi şi de monahii, precum şi mare mulţime de credincioşi, aleargă cu sete 
duhovnicească să vadă peştera în care te-ai nevoit şi să-ţi ceară sfintele tale 
rugăciuni în ajutorul lor; pentru care şi noi te cinstim cu aceste smerite laude: 
Bucură-te, Teodora, că nevoinţele vieţii pustniceşti le-ai răbdat; 

Bucură-te, că prin post şi rugăciune în toată vremea te-ai înarmat; 

Bucură-te, că până azi binecredincioşii creştini ţi se închină; 

Bucură-te, a lui Hristos cerească albină; 

Bucură-te, că mierea cea duhovnicească în sufletul tău o ai purtat; 

Bucură-te, că fecioarelor celor înțelepte ai urmat; 

Bucură-te, că numai fericirea cea veşnică ai căutat; 

Bucură-te, că pe Dumnezeu din toată inima L-ai iubit; 

Bucură-te, că El cu al Său dar te-a miluit; 

Bucură-te, că prin vieţuirea ta ca o lumină ai strălucit; 

Bucură-te, că tuturor poruncilor lui Hristos ai fost împlinitoare; 

Bucură-te, că dreapta credinţă ai făcut-o roditoare; 

Bucură-te, cuvioasă Teodora, a Moldovei duhovnicească floare! 


Condacul al 13-lea (de trei ori) 

O, prea cuvioasă maică Teodora, fiind acum în ceata înţeleptelor fecioare şi 
având îndrăzneală către Preaînaltul nostru Mântuitor, adu-ţi aminte şi de noi, 
nevrednicii, care suntem în acest veac petrecând în lupte, în ispite şi în necazuri, 
ca prin sfintele tale rugăciuni, să aflăm şi noi milă şi îndurare de la Dumnezeu, 
învrednicindu-ne a-l cânta Lui în veci: Aliluia! 


Apoi se zic din nou: 


Icosul 1 

Îngerească râvnă din tinereţe având, Teodora, părinţii şi familia părăsind, de- 
parte de lume ai fugit şi lui Hristos Dumnezeu cu mare evlavie ai slujit. Pentru 
care noi, smeriţii, cu laude te cinstim: 

Bucură-te, mlădiţă sfântă care prin Sfântul Botez în Hristos te-ai altoit; 


Bucură-te, cuvioasă Teodora, care din copilărie lui Hristos Dumnezeu ai slujit; 
Bucură-te, căci glasul Evangheliei Lui ai ascultat; 

Bucură-te, că pentru dragostea Lui de lume te-ai depărtat; 

Bucură-te, că slava veacului de acum o ai trecut cu vederea; 
Bucură-te, că spre slava lui Hristos ai alergat cu toată puterea; 
Bucură-te, că necazurile veacului de acum pe tine nu te-au împiedicat; 
Bucură-te, slugă credincioasă a marelui Împărat; 

Bucură-te, mlădiţă tânără cu rod prea frumos; 

Bucură-te, mieluşea blândă a lui Hristos; 

Bucură-te, că poruncilor Evangheliei lui Hristos ai fost ascultătoare; 
Bucură-te, a Sfinţilor pustnici vrednică următoare; 

Bucură-te, cuvioasă Teodora, a Moldovei duhovnicească floare! 


Condacul 1 

Veniţi toţi cei iubitori de Hristos cu credinţă şi cu evlavie la pomenirea cu- 
vioasei maicii noastre Teodora, care în pustia Sihlei în mari nevoinţe a pe-trecut 
şi lumină sihaştrilor s-a făcut. Cu laude să slăvim pe Dumnezeu şi să cinstim pe 
cuvioşii Lui, zicând: Bucură-te, cuvioasă Teodora, a Moldovei du-hownicească 
floare! 


Şi îndată se spune această: 


Rugăciune 


O, prea cuvioasă maică Teodora, care din copilărie pe Hristos ai iubit şi pentru 
dragostea Lui în toată viaţa ta te-ai nevoit; multe nevoinţe şi ispite ai suferit şi în 
viaţa cea pustnicească, cu darul lui Dumnezeu ai sporit. Cu mulţimea înfrânării 


şi a lacrimilor celor duhovniceşti sufletul tău l-ai luminat şi în singurătatea 
pustiei cu isprăvile faptelor tale celor bune ai strălucit; pustia Sihlei cu viaţa ta o 
ai sfințit şi pildă sihaştrilor te-ai făcut. lar Preabunul Dumnezeu, la vremea 
cuvenită, sfinţenia vieţii tale a descoperit-o şi ca pe o comoară ascunsă lumii te-a 
arătat. De aceea şi noi, nevrednicii, cu evlavie şi cu credinţă cerem sfintele tale 
rugăciuni şi te chemăm: Roagă-te Preaînduratului nostru Mântuitor ca şi noi, 
păcătoşii, în vremea vieţii noastre şi în vremea sfârşitului nostru să dobândim 
mila şi mântuirea Lui, spre a slăvi şi a ne închina în veacul de acum şi în cel 
viitor Tatălui şi Fiului şi Sfântului Duh, în vecii vecilor. Amin. 


Sursa: Acatistier, Acatiste alcătuite de Arhimandritul Cleopa Ilie, Ed. Mă- 
năstirea Sihastria 2005, p. 230-245 Acatistul cuvioasei Teodora de la Sihla. 


Această floare duhovnicească de mare preţ şi mireasă a lui Hristos, pe care a 
odrăslit-o pământul binecuvântat al Moldovei, s-a născut pe la jumătatea 
secolului al XVII-lea, în satul Vânători-Neamţ, din părinți binecredincioşi şi 
iubitori de Dumnezeu. Tatăl ei, Ștefan Joldea Armaşul, avea dregătorie 
ostăşească, aşa cum şi numele îl arată, fiind paznic al Cetăţii Neamţului şi 
"armaş", adică făcător de arme pentru cei ce apărau vestita Cetate a Moldovei. 
lar mama sa, al cărei nume nu ne este cunoscut, se îngrijea de cele pentru casă şi 
de buna creştere, în frică de Dumnezeu, a celor două fiice, Teodora şi Maghiţa 
(Marghioliţa). 


Fiica mai tânără s-a mutat curând la Dumnezeu, iar fericita Teodora, ajungând la 
vârsta rânduită, a fost căsătorită de către părinţi, împotriva voinţei ei, cu un tânăr 
evlavios din Ismail. Dar, neavând ei copii, iar sufletul Teodorei fiind rănit de 
dragoste pentru Mirele ei lisus Hristos încă din copilărie, ardea de dorinţa unei 


vieţi cu totul curate, închinate numai lui Dumnezeu. La aceasta o îndemna atât 
duhovnicul şi firea ei singuratică, cât şi râvna pentru rugăciunea de taină şi 
amintirea marilor sihaştri ce se nevoiau în acea vreme prin pădurile şi munţii 
din ţinutul Neamţ - vechii ei Sfătuitori. Astfel, fericita Teodora a îmbrățișat 
cinul monahal la Schitul Vărzăreşti- Vrancea, iar după doi ani şi soţul ei s-a 
călugărit în Schitul Poiana Mărului, sub numele de Eleodor. Aşa a binevoit 
Dumnezeu Să-i povăţuiască pe amândoi pe calea sfinţeniei şi a mântuirii. 
Fiecare călugăriță din schit se nevoia cu mare râvnă pentru Hristos, însă 
Cuvioasa Teodora, fiind aleasă şi întărită de harul Duhului Sfânt, întrecea pe 
toate celelalte surori cu rugăciunea, cu smerenia şi cu nevoinţa duhovnicească. 


După câţiva ani, năvălind turcii în părțile Buzăului, au dat foc Schitului 
Vărzăreşti. Atunci toate surorile din obşte s-au risipit în pădurile seculare din 
partea locului, așteptând să treacă primejdia şi mânia lui Dumnezeu. La fel a 
făcut şi Cuvioasa Teodora. S-a retras în munţii Vrancei împreună cu stareţa ei, 
schimonahia Paisia, a cărei ucenică era. Acolo se nevoiau singure, acoperite de 
mâna lui Dumnezeu, în post şi rugăciune, răbdând multe ispite de la diavoli, 
foame, frig şi tot felul de încercări. 


Răposând stareţa ei, fericita Teodora, în urma unei descoperiri dumnezeieşti, a 
părăsit munţii Vrancei şi s-a retras în patria ei mult iubită din părțile Neamţului, 
pentru a se nevoi în pădurile neumblate din jurul schiturilor Sihăstria şi Sihla. 
După ce mai întâi s-a închinat la icoana făcătoare de minuni a Maicii Domnului 
de la Mânăstirea Neamţ, egumenul lavrei a trimis-o la Sihăstria să urmeze sfatul 
egumenului de acolo. Cu binecuvântarea ieroschimonahului  Varsanufie, 
egumenul Sihăstriei, fericita Teodora a fost încredințată duhovnicului Pavel, 
care a dus-o în pustie, în apropierea Schitului Sihla, sfătuind-o că de va răbda 
asprimea vieţii pustniceşti, să rămână acolo până la moarte; iar de nu va putea 
suferi ispitele şi frigul iernii, să se aşeze la o sihăstrie de călugăriţe. 


Aşa a ajuns fericita Teodora în munţii Sihlei. Apoi un sihastru milostiv i-a oferit 
chilia sa, nu departe de schit şi de peştera care îi poartă numele până astăzi. 
Acolo s-a nevoit Cuvioasa cu bărbăție mulţi ani, ostenindu-se singură în post şi 
rugăciuni de toată noaptea, în lacrimi şi mii de metanii, uitată de lume, indurând 
multe ispite şi năluciri de la diavoli, foame, lipsă, gânduri şi mai ales, frigul 
aspru al iernii. Numai Cuviosul Pavel din Sihăstria, duhovnicul ei, o cerceta din 
când în când, o mărturisea, o îmbărbăta, o împărtăşea cu Sfintele Taine şi îi 
ducea cele de trebuinţă. 


După un timp a răposat fericitul duhovnic Pavel, nu departe de Schitul Sihla, 
într-o mică colibă pustnicească, iar Cuvioasa Teodora a rămas cu totul singură, 
căci nimeni nu ştia locul şi aspra ei nevoinţă. Cu timpul i s-au rupt şi hainele, iar 
ca hrană avea doar măcriş, fructe de pădure şi alune. În această şcoală a liniştii şi 


nevoinţei a dobândit Cuvioasa darul rugăciunii de foc, care se lucrează în inimă, 
darul lacrimilor, al răbdării şi al negrăitei iubiri de Dumnezeu. Acum nu mai 
suferea nici de frig, nici de foame; nici diavolii nu o mai puteau birui, căci 
dobândise darul facerii de minuni şi era ca un diamant strălucitor în munţii 
Sihlei, fiind uitată de oameni, însă umbrită de darul Duhului Sfânt. 


Odată, năvălind turcu să prade mânăstirile şi satele, au ajuns până la Sihla, iar 
Sfânta Teodora s-a adăpostit în peştera ei din apropiere. Descoperind-o, ea s-a 
rugat lui Dumnezeu s-o scape din mâinile lor, zicând: Poe, sound 
iile pinilor În clipa aceea, prin minune, s-a crăpat stânca din fundul 
peşterii, aşa cum se vede până astăzi, iar mireasa lui Hristos, ascunzându-se în 
pădure, s-a izbăvit de moarte. În această peşteră s-a nevoit Sfânta Teodora în 
ultimii ani ai vieţii sale, rugându-se neîncetat lui Dumnezeu cu rugăciunea cea 
de taină a inimu, încât 1 se lumina faţa, iar trupul ei se ridica de la pământ, 
asemenea Sfintei Maria Egipteanca. Din timp în timp păsările cerului îi aduceau 
în ciocurile lor, prin voia Domnului, fărâmituri de pâine de la trapeza schitului 
Sihăstriei, iar apă bea din scobitura unei stânci din apropiere, numită până astăzi 
"Fântâna Sfintei Teodora”. 


Ajungând Sfânta Teodora aproape de sfârşitul vieţii şi cunoscând că o cheamă 
Hristos la cereştile locaşuri, unde este odihna şi desfătarea tuturor sfinţilor, se 
rugă cu lacrimi lui Dumnezeu să-i trimită un preot ca s-o împărtăşească cu 
Preacuratele Taine, înainte de obştescul sfârşit. Astfel, cu rânduiala de sus, 
egumenul Sihăstriei a observat că păsările duceau fărâmituri spre Sihla şi a 
trimis doi frați să vadă unde anume se duc, căci gândea că trăieşte în munţii 
Sihlei un sihastru sfânt. 

Astfel mergând ei, i-a cuprins noaptea şi rătăcind în pădure, se rugau şi aşteptau 
să se facă ziuă. Apoi, observând înaintea lor o rază de lumină, ce se ridică ca un 
stâlp la cer, s-au apropiat şi au văzut o femeie luminată la chip înălţată de la 
pământ şi rugându-se cu mâinile în sus. Era Sfânta Teodora. 

Atunci cuvioasa, cunoscând venirea lor, a mulţumit lui Dumnezeu, zicând: 
'Mulţ ie D ! Apoi a zis celor doi frați: 


Apoi, chemându-i, le-a spus viaţa şi sfârşitul ei apropiat şi le-a poruncit, zicând: 


Iar ei i-au spus: "Cum să ajungem la schit noaptea, căci nu cunoaştem drumul?" 


Atunci Sfânta "Teodora le-a răspuns: 


Călăuziţi de această lumină cerească, fraţii au ajuns repede la schit la miezul 
nopţii, pe când toca de Utrenie. lar dimineaţă s-au întors la peşteră cu 
ieromonahul Antonie şi ierodiaconul Lavrentie, aducând Preacuratele Taine. 
După ce Sfânta Teodora şi-a făcut cuvenita spovedanie şi şi-a destăinuit viaţa, 
ostenelile şi ispitele ei, a rostit Crezul, s-a închinat, a primit dumnezeieştile 
Taine şi a rostit ultimele sale cuvinte, zicând: 

În clipa aceea Cuvioasa Teodora şi-a dat fericitul ei suflet în braţele lui 
Hristos. Iar trupul ei, purtător de bună mireasmă a fost prohodit şi a fost aşezat 
cu cinste de cei doi părinţi în peştera în care s-a nevoit. 


Vestea despre viaţa, nevoinţa şi mutarea la cele cereşti a Sfintei Teodora s-a 
răspândit repede în toate mânăstirile şi satele din Moldova şi chiar dincolo de 
hotarele ei. De aceea alergau la sfintele ei moaşte din peşteră călugări şi 
credincioşi de prin sate şi mai ales cei bolnavi şi se vindecau de suferinţele lor, 
căci trupul ei prea mărit cu neputrezirea, era izvorâtor de bună mireasmă şi făcea 
minuni. Unii sărutau sfintele ei moaşte; alţii îşi aşezau bolnavii de racla ei, iar 
alții se spălau cu apă din "Fântâna Sfintei Teodora" şi primeau ajutor şi 
mângâiere. 


Moaştele cuvioasei Teodora, numită şi "pământeana", au stat în peştera ei de la 
Sihla ca la 100 de ani, bucurându-se de o profundă venerare, mai mult decât alți 
Sfinți români. Apoi ctitorii schitului Sihla din familia Cantacuzino, înnoind 
schitul, au aşezat moaştele Sfintei Teodora, din peşteră în biserica de lemn, unde 
se închinau credincioşii. 


După anul 1830, moaştele Sfintei Teodora au intrat în posesia familiei Sturza, 
care le-a aşezat în raclă de argint şi le-a dus în biserica satului Miclăuşeni-laşi, 
zidită de ei. lar în anul 1856, moaştele Sfintei Teodora au fost date Mânăstirii 
Pecersca din Kiev în schimbul unor veşminte arhiereşti şi preoţeşti din fir, fiind 
depuse în catacombele ei, unde se află şi astăzi. La racla Sfintei Teodora este 
scris în limbile slavonă şi română: Sfeti Teodora Carpatina şi Sfânta Teodora din 
Carpaţi. 


Aşa s-au înstrăinat moaştele Sfintei Teodora din patria ei, spre întristarea noa- 
stră a tuturor. 


Aceasta este pe scurt viaţa Sfintei Teodora de la Sihla şi acestea sunt faptele ei, 
prin care a bineplăcut lui Dumnezeu, numărându-se în cetele Sfinților din cer, 
fiind socotită cea mai aleasă nevoitoare pe care a odrăslit-o vreodată ţara 


noastră. Credincioşii din Moldova o cinstesc ca Sfântă de la început şi merg 
adeseori în pelerinaj la peştera şi chilia ei de la Schitul Sihla. 


La 20 iunie, 1992, Sfântul Sinod al Bisericii Ortodoxe Române a canonizat pe 
Sfânta Teodora de la Sihla, trecând-o în rândul Sfinţilor, cu zi de prăznuire în 
calendar la 7 august. 


Cu ale ei sfinte rugăciuni, Doamne lisuse Hristoase, Fiul lui Dumnezeu, 
miluieşte-ne şi ne mântuieşte pe noi toţi, împreună cu [ara şi poporul cel 
binecredincios. Amin. 


Notă - În tradiţia locului şi în unele însemnări se spune că fericitul ieromonah 
Eleodor, de la Poiana Mărului - Vrancea, fostul ei soţ din tinereţe, auzind că 
Sfânta Teodora s-a nevoit în munţi Sihlei, a venit să o vadă. Dar, auzind că a 
răposat, s-a închinat la peştera unde se aflau moaştele ei şi a rămas la Schitul 
Sihla până la obştescul său sfârşit, săvârşind adeseori Sfânta Liturghie, fie în 
peşteră, fie în biserica mică de lemn de sub stânci. 


